पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर । दो महीने बाद जयपुरवासियों का मेट्रो ट्रेन में यात्रा का करने का सपना पूरा होने की उम्मीद है। ट्रैक पटरियां) बिछाने और पांच स्टेशनों के निर्माण का 90 प्रतिशत पूरा हो गया है। दो स्टेशन का काम करीब 85 प्रतिशत पूरा हो चुका है। इंजीनियरों का दावा है कि इलेक्ट्रिफिकेशन और फिनिशिंग के काम में ज्यादा समय नहीं लगेगा। पहली जुलाई से मानसरोवर मेट्रो डिपो में और उसके बाद ट्रैक पर मेट्रो का ट्रायल होगा।
डीएमआरसी ने दिल्ली मेट्रो की ट्रेन मंगवाने की तैयारी कर ली है ताकि राज्य सरकार अगस्त के पहले सप्ताह तक ट्रेन चला सके। डीएमआरसी के चीफ प्रोजेक्ट डायरेक्टर अतुल गाडगिल का दावा है कि मानसरोवर से रेलवे स्टेशन तक 1 अगस्त से ट्रायल और पहले सप्ताह में आमजन के लिए ट्रेन चलाने के लिए उनकी ओर से पूरी तैयारी है।
दूसरी ट्रेन तीन-चार दिन में जयपुर पहुंच जाएगी
बेंगलुरू में भारत अर्थ मूवर्स लिमिटेड में तैयार पहली मेट्रो ट्रेन जयपुर आ चुकी है। दूसरी ट्रेन 4 जून को रवाना हो चुकी है, जो संभवतया 16 जून तक पहुंचेगी। पहली ट्रेन को चार ट्रेलरों पर रखकर बेंगलुरू से जयपुर पहुंचने में 20 दिन लगे थे, पर अब ट्रेलर चालकों को रास्ते का अनुभव होने से दूसरी ट्रेन 12 से 13 दिन में पहुंचने की उम्मीद है।
18 पिलरों पर अभी नहीं बना ट्रैक
श्याम नगर मोड़ से अभी 5 पिलर पर वाया डक्ट का काम पूरा हुआ है। रामनगर स्टेशन के बीच 19 पिलरों के बीच सैग्मेंट लॉन्च होने हैं। दो पिलरों के बीच काम में 3 से 5 दिन लग रहे हैं। अजमेर पुलिया से रेलवे स्टेशन के मेट्रो स्टेशन के बीच 7 पिलरों के बीच वाया डक्ट का काम बाकी है। दोनों काम 25 से 30 जून तक पूरा करने का टारगेट।
इलेक्ट्रिफिकेशन में नहीं होगी देरी
मानसरोवर से श्याम नगर तक और सोढाला से अजमेर पुलिया तक इलेक्ट्रिफिकेशन के लिए पिलर खड़े किए जा चुके हैं। सिविल वर्क पूरा होने पर ही वायरिंग की जाएगी। गुर्जर की थड़ी में 3 पिलर छोड़ पटरियां बिछा दी गई हैं।
पटरियां बिछाने का काम ट्रैक के साथ : सोढ़ाला से अजमेर पुलिया तक काम पूरा है। मानसरोवर से रेलवे स्टेशन मेट्रो स्टेशन तक की पटरियां वेल्ड हो चुकीं, कास्ट करना बाकी है।
राम नगर स्टेशन :
प्लेटफॉर्म बनाने का काम पूरा होने पर इसे कवर किया जाएगा। उसके बाद इलेक्ट्रिफिकेशन और अन्य काम होंगे।
मानसरोवर से न्यू आतिश मार्केट स्टेशन
सिविल व ट्रैक बिछाने का काम पूरा। प्लेटफॉर्म को कवर करने का काम अंतिम चरण में। स्टेशन बिल्डिंग में इलेक्ट्रिफिकेशन, यूपीएस आदि स्थापित किए जाने का काम भी अंतिम दौर में। एंट्री-एक्जिट का काम शुरू, फिनिशिंग का अधूरा।
विवेक विहार से श्यामनगर स्टेशन
सिविल वर्क पूरा कर लिया गया है। ट्रैक बिछाने का काम भी 90 प्रतिशत पूरा हो गया है। शेष काम तेजी से जारी है। प्लेटफॉर्म कवर किया जा रहा है। इलेक्ट्रिकल वर्क 50 फीसदी पूरा हो गया है। फिनिशिंग का काम अभी बाकी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva awa_Deva hin_Deva bho_Deva hin_Deva bho_Deva hin_Deva zho_Hant eng_Latn